Document ID: 32001R1271

32001R1271
L 175/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1271/2001 НА КОМИСИЯТА
от 27 юни 2001 година
за изменение на Регламент (ЕО) № 1443/98 относно установяване на баланс на снабдяването за Канарските острови в сектора на оризовите продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г. относно специфичните мерки за Канарските острови по отношение на някои селскостопански продукти (1), последно изменен с Регламент (ЕО) № 2826/2000 (2), и по-специално член 3, параграф 4 от него,
като има предвид, че:
(1)
Общите подробни правила за прилагане на специфични режими на снабдяване с някои селскостопански продукти на Канарските острови са определени с Регламент (ЕО) № 2790/94 на Комисията (3), последно изменен с Регламент (ЕО) № 1620/1999 (4).
(2)
За целите на прилагането на член 2 от Регламент (ЕИО) № 1601/92 прогнозният баланс на снабдяването за Канарските острови трябва да бъде определен за продуктите в сектора на ориза. Този баланс трябва да бъде определен въз основа на изискванията на този регион. Приложението към Регламент (ЕО) № 1443/98 на Комисията (5), последно изменен с Регламент (ЕО) № 1359/2000 (6), следва да бъде заменено с приложението към настоящия регламент.
(3)
В очакване на влизането в сила на реформата на специфичния режим на снабдяване и за да се избегне каквото и да е прекъсване в прилагането на действащия специфичен режим на снабдяване, балансът на снабдяването се установява за периода от 1 юли до 31 декември 2001 г.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1443/98 се заменя с приложението към настоящия регламент.
Член 2
Настоящият регламент влиза в сила на 1 юли 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 2001 година.

Labels: 3
18
17
19